VS002487
Datum: 2006-11-29T01:00:00.000+01:00
datum_sodbe_i_stopnje: 2010-05-28T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice
fischer: izredno hudi primeri
odskodnina: 96.500 EUR ? končni znesek odškodnine je bil ustrezno zmanjšan glede ugotovljeno 60% soodgovornost oškodovanca in že plačano odškodnino
opombe: II Ips 18/2011. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Prometna nesreča – vanj kot pešca se je zaletelo motorno vozilo. Soodgovornost oškodovanca je bila ocenjena na 60%.

## Škodni dogodek

Prometna nesreča – vanj kot pešca se je zaletelo motorno vozilo. Soodgovornost oškodovanca je bila ocenjena na 60%.

## Poškodba

Zlom obraznih kosti, možganske krvavitve, obtolčenine možganov, rana na glavi, zlom desne stegnenice, odprt zlom obeh goleni z defektom kože, zlom medenice, številne odrgnine in obtolčenine; sekundarno se je pojavila pljučnica, postkontuzijski sindrom

## Telesne bolečine

30.000 EUR Stalne hude bolečine – 3 tedne, srednje hude bolečine – 6 tednov, lahke bolečine – 7 mesecev;

#### Hospitalizacija

Več operacij v splošni narkozi, 54 dni hospitalizacije, od tega je bil 9 dni v umetni komi in na umetni ventilaciji.

#### Ambulantno zdravljenje

Številne preveze prek patronažne službe, obiski pri specialistih.

#### Rehabilitacija

Večkrat na rehabilitaciji.

#### Nevšečnosti med zdravljenjem

3x CT glave, 78x RTG, številne preveze ran, transfuzije, prejemanje analgetikov, nošnja fiksatorjev zaradi zloma goleni in stegnenice, 7 mesecev na invalidskem vozičku, 7 mesecev hoje z berglami, odvisnost od tuje pomoči in nege, prejemanje antibiotikov, analgetikov, splošne anestezije, transplantacije kože; v času ambulantnega zdravljenja je več kot pol leta nepokreten.

## Strah

3.500 EUR Hud sekundarni strah za življenje in zdravje – po prebuditvi iz nezavesti in tekom zdravljenja na intenzivnem oddelku in po operaciji – 2 tedna; zmeren strah – 7 mesecev; občasen zmeren strah dokler ni bilo jasno, da bo lahko hodil brez bergel.

## Zmanjšanje življenjske aktivnosti

55.000 EUR ZŽA 50% Organske in funkcionalne posledice zaradi kompleksne poškodbe možganov (zaradi krvavitev so okvarjeni deli možganov; s tem je prišlo do njihovega funkcijskega izpada). Postkontuzijski sindrom zmanjšuje njegove mentalne sposobnosti in se kaže v motnjah koncentracije, spanja, razdražljivosti, slabšem vidu in sluhu. Zaradi zloma medenice je še prisoten bolečinski sindrom v tem predelu, zaradi zloma stegnenice in goleni je prisotna funkcijska motnja desnega kolena (omejena fleksija lažje stopnje) in gležnja (lažja omejenost gibljivosti). Na lokomotornem sistemu ima trajne okvare na obeh okončinah, sposobnost hoje je pomembno zmanjšana, omejena je zmožnost dvigovanja in prenašanja bremen, daljše stoje, aktivnosti ob čepenju, klečanju; zato je sposoben le za lažja dela sede.

## Skaženost

8.000 EUR Manjše vidne brazgotine na obrazu, prisotna je obrazna asimetrija, brazgotina na desnem stegnu – 25 cm x 1 cm in na levem stegnu – 15 cm x 5 cm (po odvzemu kožnih transplantatov), na desni goleni pa 22 cm x 1 cm (atrofična in hiperpigmentirana). Hoja je šepajoča, nesigurna, z zunanjo rotacijo obeh goleni, kar moti zunanji videz – gre za skaženost zmerne stopnje, zaradi katere tožnik trpi.

---

OZ člen 179